01/07/2009 | Administración LocalMunicipal
Oroso
Anuncio de bases e convocatoria para contratación en réxime laboral con caracter temporal de interinidade dun oficial de primeira albanel

ANUNCIO. En uso das facultades que me confire o artigo 21.1. g) da Lei 7/1985, de 2 de abril, reguladora das Bases do Réxime Local; artigo e o artigo 41.14. c) do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, por Resolución da Alcaldía do dezaoito de xuño de dous mil nove, aprobáronse as seguintes Bases específicas e convocatoria para a contratación en réxime laboral con carácter temporal de interinidade dun oficial de primeira de albanel para cubrir a baixa por enfermidade dun traballador titular da praza de oficial de primeira albanel: BASES QUE REXEN NA CONVOCATORIA DE SELECCIÓN DUN OFICIAL DE PRIMEIRA ALBANEL BAIXO A MODALIDADE DE CONTRATO LABORAL TEMPORAL DE INTERINIDADE O obxecto da presente convocatoria é a contratación en réxime de dereito laboral dun oficial de primeira albanel baixo a modalidade de contrato temporal de interinidade ao abeiro do artigo 15 1 c) do Estatuto dos Traballadores e artigo 9.3 da Lei da función de pública de Galicia. O persoal contratado, estará suxeito durante a súa relación laboral á normativa sobre incompatibilidades prevista na función pública (Lei 53/1984, de 25 de decembro). A contía das retribucións será imputable ás seguintes partidas: Soldo: 511.130.00 Cotas patronais seguridade social: 313.160.00 O importe das retribucións dos traballadores será a establecida na relación de postos de traballo e anexo de persoal para postos de oficial de primeira de albanel Os aspirantes seleccionados no presente proceso selectivo incorporaranse ao concello, dándose de alta na Seguridade Social e demais requisitos legais, tendo unha duración o contrato ata que o traballador don Rufino Rosende Regueiro termine a baixa e se reincorpore ao servizo. As funcións dos aspirantes seleccionados serán as definidas pola relación de postos de traballo do Concello de Oroso para os seguintes postos: - “Oficial de primeira, clave 05.01.”. Publicarase anuncio do proceso selectivo no Boletín Oficial da Provincia e no taboleiro de anuncios do Concello. As bases íntegras publicaranse integramente no taboleiro de anuncios do Concello e na páxina web do Concello de Oroso e igualmente facilitarase copia destas na Oficina do Rexistro Xeral do Concello. Os resultados das probas, para efectos de notificación dos interesados, así como as citacións e emprazamentos destes, levaranse a cabo unicamente a través do taboleiro de anuncios do Concello.1. Ser español e maior de idade, con idade non superior á xubilación, sen prexuízo do disposto na legalidade vixente para o acceso dos nacionais dos Estados membros da UE, así como os estranxeiros residentes en España que reúnan os requisitos esixidos na Lei orgánica 8/2000.2. Non estar incurso en ningunha causa de inhabilitación ou incompatibilidade legal para o desempeño da función pública, nin estar sancionado con despido disciplinario.3. Non padecer enfermidade ou defecto físico ou psíquico que impida o desempeño das correspondentes funcións.4. Estar en posesión do título de certificado de escolaridade ou titulación superior. Os requisitos para concorrer están referidos ao último día de presentación de instancias, os interesados que asinen a instancia de participación deberán reunir os requisitos da presente convocatoria, do contrario quedarán automaticamente eliminados, unha vez comprobada a documentación na fase de acreditación desta. Os interesados deberán presentar no prazo de dez días hábiles contados dende a publicación do anuncio de convocatoria no Boletín Oficial da Provincia, a seguinte documentación: 1.- Solicitude de participación anexa ás bases.2.- Fotocopia compulsada de DNI.3.- Certificado médico oficial que acredite o non padecemento de enfermidades que inhabiliten para o desempeño das funcións do posto de traballo.4.- Fotocopia compulsada do certificado de escolaridade ou título académico superior.5. Acreditación dos méritos alegados. A presentación da documentación poderá facerse en calquera dos lugares establecidos no artigo 38.4 da Lei 30/92. Non obstante, e dada a urxencia da contratación, os aspirantes que presentasen a documentación noutros lugares que non fose o rexistro do Concello deberán remitir un fax ao número 981-691786 dando aviso da presentación de instancia. Se non o fixeran así non se terán en conta as solicitudes que cheguen ao Concello con posterioridade ao prazo previsto nestas bases para a aprobación provisional da lista de admitidos e excluídos. En todo caso non se terán en conta as solicitudes que cheguen ao Concello máis alá dos sete días naturais dende o prazo de remate de presentación de solicitudes. Rematado o prazo de presentación de solicitudes aprobarase por Resolución de Alcaldía nun prazo non superior a 4 días hábiles unha relación provisional de aspirantes especificando o cumprimento dos requisitos expostos na base quinta. Os aspirantes terán un prazo non superior a 5 días hábiles para a corrección de deficiencias, dende a publicación no taboleiro de anuncios da devandita relación. Nun prazo non superior a 3 días hábiles dende a terminación do prazo anterior publicarase a relación definitiva de admitidos e excluídos nas probas selectivas que será publicada no taboleiro de anuncios do Concello. Non obstante, no caso de non necesidade de corrección a publicación da relación de aspirantes provisional será automaticamente elevada a definitiva. Na resolución definitiva de admitidos e excluídos emprazarase aos aspirantes admitidos para a cita á entrevista curricular sinalada na base novena. A selección dos aspirantes levarase a cabo por un Tribunal Cualificador que estará integrado polos seguintes membros: Presidente: D. Dalmiro Núñez Méndez, secretario do concello. Vogais: Dª Ana Mª Liñares Castro, funcionaria do concello. Dª. Yolanda García Fachal, arquitecta técnica do concello Dª. Aynur Carrals Bardales, funcionario do concello de Oroso D. Grazvydas Francisco Hugo Ispierto Manibardo, encargado de obras do Concello. Secretario: Dª María Dolores Cores Liste, funcionaria do concello, que actuará con voz pero sen voto. Para a válida constitución do tribunal deberán asistir o presidente e secretario e tres dos vogais. O tribunal queda facultado para resolver cantas dúbidas e demais circunstancias e incidencias se formulen durante o proceso selectivo, así como tomar os acordos que procedan en orde á cobertura de prazas convocadas, podendo dispoñer a incorporación de asesores especialistas que estime necesarios, con voz pero sen voto. A selección efectuarase polo sistema de concurso-oposición.9.1 FASE DE CONCURSO Esta fase é previa á de oposición e non terá carácter eliminatorio. Será puntuada cun máximo de 2 puntos e para elo avaliaranse os méritos aportados polos/as aspirantes de acordo co seguinte baremo: Valoraranse os méritos determinados que a continuación veñan alegados e plenamente xustificados polos aspirantes. No suposto de non constancia documental de méritos ou que esta sexa incompleta, imposibilitando ao tribunal a súa comprobación exacta ou determinación, non se terán en conta. As certificacións de realización de cursos só se valorarán se constan acreditados o número de horas de duracións destes. Os cursos sobre a mesma materia ou tema só se valorarán unha vez, por aquel que acredite maior número de horas. A prestación de servizos deberase acreditar mediante a presentación dos seguintes documentos: · Contrato de traballo ou certificado emitido por órgano competente dos servizos prestados no que se acredite claramente o posto de traballo desempeñado, a xornada laboral (completa ou tempo parcial) así como o número de meses e días de traballo prestados. · Informe de vida laboral emitido pola Tesourería Xeral da Seguridade Social ou certificado oficial de empresa. A. Experiencia profesional ( máximo 1 punto) A puntuación outorgarase por meses efectivos de traballo a xornada completa. As contratacións a tempo parcial ratearanse segundo corresponda. O resto de días que non cheguen a 30, computaranse como un mes se son máis de 15 días. As puntuacións serán as seguintes: - Por servizos prestados nas administracións públicas e os seus organismos autónomos en postos de traballo de oficial de primeira de albanel: 0,15 puntos/mes. - Por servizos prestados en empresas privadas en postos de traballo de oficial de primeira de albanel: 0,10 puntos/mes. B. Cursos de formación ( máximo 0,60 puntos) Cursos de formación, en entidades públicas ou homologadas e relacionados co traballo a realizar: - De 200 horas ou máis. 0,60 puntos. - Máis de 100 e menos de 200. 0,40 puntos. - De 25 a 100 horas. 0,20 puntos. C. Coñecemento da lingua galega ( máximo 0,40 puntos) Certificado Xunta de Galicia de nivel de iniciación: 0,20 puntos. Certificado Xunta de Galicia nivel perfeccionamento: 0,40 puntos. Só se valorará un nivel excluíndo o superior ao de nivel inferior.9.2 FASE DE OPOSICIÓN Por parte do tribunal proporase unha ou varias probas prácticas, a celebrar en unha ou varias sesións por un prazo máximo de catro horas, na que se valorarán os coñecementos e habilidades profesionais de acordo coas funcións do posto de traballo. Esta pobra práctica valorarase de 0 a 8 puntos debendo os aspirantes obter unha puntuación mínima de 4 puntos para superar a mesma. Correspóndelle ó tribunal determinar o nivel de coñecementos e habilidades necesarias para acadar a puntuación mínima. A orde de clasificación definitiva de todos os aspirantes virá determinado pola suma das puntuacións obtidas na fase de concurso; en caso de empate, este resolverase pola obtida na fase de oposición, e de persistir o empate, por sorteo. A orde de clasificación definitiva determinará a proposta de contratación do tribunal. En ningún caso o tribunal cualificador poderá propoñer para a contratación maior número de aspirantes que prazas convocadas. Se se producira algunha vacante nas prazas ofertadas durante a vixencia dos contratos, serán chamados aqueles aspirantes que non superaran estas probas por orde de puntuación, sempre que reunisen os requisitos da convocatoria. Contra a Resolución da Alcaldía que aprobe as presentes bases, que pon fin á vía administrativa, poderase interpoñer recurso contencioso-administrativo ante os Xulgados do Contencioso Administrativo, no prazo de dous meses contados dende o día seguinte ao da publicación do anuncio do proceso selectivo no Boletín Oficial da Provincia, segundo o artigo 46.1 da Lei 29/1998, de 13 de xullo, da Xurisdición Contencioso-Administrativa. Asemade poderá interpoñerse recurso potestativo de reposición perante o alcalde-presidente, no prazo dun mes contado a partir do día seguinte da publicación do anuncio do proceso selectivo non Boletín Oficial da Provincia (artigos 116, 117 e 48 da Lei 30/92, de 26 de novembro, do Réxime xurídico das administracións públicas e do procedemento administrativo común). No caso de que interpoñerse recurso potestativo de reposición, ata que sexa resolto expresamente ou se produza a súa desestimación presunta, non se poderá interpoñer o recurso contencioso-administrativo (artigo 116 da Lei 30/92, do 26 de novembro, de Réxime xurídico das administracións públicas e do procedemento administrativo común). ANEXO I MODELO DE SOLICITUDE. D/ Dª., con DNI número., e enderezo, para os efectos de notificación, en., CP., teléfono. Expón: Que desexa participar no concurso convocado para cubrir o posto de traballo de oficial de primeira de albanel mediante contratación en réxime laboral temporal interino, de acordo coas bases da convocatoria aprobadas por Decreto de Alcaldía de 23 de abril de 2008, Para tal efecto fai constar: · Que reúne todos e cada un dos requisitos esixidos na base quinta da convocatoria e coñece e acepta incondicionalmente as bases da convocatoria. · Que achega coa presente solicitude os méritos e documentación xustificativa para a súa estimación Solicita: Ser admitida/o a participar no referido concurso. Documentación que achega: Oroso, 19/06/2009 O alcalde Asdo.: Manuel Mirás Franqueira